Hotărârea Tribunalului (Camera a treia) din 5 octombrie 2016 – European Children’s Fashion Association și Instituto de Economía Pública/EACEA

(Cauza T‑724/14)

„Clauză compromisorie — Acord de grant încheiat în cadrul Programului de acțiune «Lifelong Learning (2007-2013)» — Proiectul «Brand & Merchandising manager for SMEs in the childrens’ product sector» — Acțiune în anulare — Act nesupus căilor de atac — Act care se înscrie într‑un cadru pur contractual de care este indisociabil — Inadmisibilitate — Costuri neeligibile — Rambursarea sumelor plătite — Raport de audit”

1. Procedură jurisdicțională — Temeiul juridic al unei acțiuni — Alegere care revine reclamantului, iar nu instanței Uniunii (a se vedea punctul 30)

2. Acțiune în anulare — Acțiune care privește în realitate un litigiu de natură contractuală — Anularea unei scrisori de preinformare și a unei note de debit emise de Agenția Executivă pentru Educație, Audiovizual și Cultură (EACEA) — Necompetența instanței Uniunii — Inadmisibilitate (art. 263 TFUE, 272 TFUE și 288 TFUE) (a se vedea punctele 33-37)

3. Dreptul Uniunii Europene — Principii — Dreptul la apărare — Aplicare în privința procedurilor administrative inițiate de o instituție sau de un organ al Uniunii — Conținut — Aplicare în privința unei proceduri de recuperare a creanțelor de origine contractuală referitoare la un beneficiar de fonduri europene — Excludere — Limite — Respectarea principiului contradictorialității în cadrul procedurii de audit (art. 272 TFUE) (a se vedea punctul 48)

4. Procedură jurisdicțională — Cerere de sesizare a instanței — Cerințe de formă — Expunere sumară a motivelor invocate — Enunțare abstractă — Inadmisibilitate — Trimitere la ansamblul anexelor — Inadmisibilitate [Statutul Curții de Justiție, art. 21 primul paragraf și art. 53 primul paragraf; Regulamentul de procedură al Tribunalului, art. 76 lit. (d)] (a se vedea punctele 62 și 104)

5. Procedură jurisdicțională — Sesizarea Tribunalului în temeiul unei clauze compromisorii — Motive — Nemotivare sau insuficiența motivării — Motiv inoperant — Respingere (art. 272 TFUE și 296 TFUE) (a se vedea punctul 69)

6. Dreptul Uniunii Europene — Principii — Proporționalitate — Conținut — Respectare de către instituțiile Uniunii în ceea ce privește acte care se înscriu într‑un cadru contractual [art. 5 alin. (4) TUE] (a se vedea punctul 73)

7. Procedură jurisdicțională — Sesizarea Tribunalului în temeiul unei clauze compromisorii — Motive — Încălcare a principiului încrederii legitime — Motiv inoperant — Respingere (art. 272 TFUE) (a se vedea punctele 75-77)

8. Procedură jurisdicțională — Sesizarea Tribunalului în temeiul unei clauze compromisorii — Motive — Abuz de putere — Motiv inoperant — Respingere (art. 263 TFUE și 272 TFUE) (a se vedea punctele 78 și 79)

9. Bugetul Uniunii Europene — Contribuție financiară a Uniunii — Obligația beneficiarului de a respecta condițiile de acordare a asistenței — Finanțare care privește numai cheltuielile angajate efectiv — Justificarea caracterului real al cheltuielilor declarate — Lipsă — Cheltuieli neeligibile — Buna execuție tehnică a proiectelor care fac obiectul unei contribuții financiare a Uniunii — Lipsa incidenței (art. 317 TFUE) (a se vedea punctele 94 și 95)

10. Procedură jurisdicțională — Invocarea de motive noi pe parcursul procesului — Motiv invocat pentru prima oară în stadiul replicii și care nu constituie dezvoltarea unui motiv enunțat anterior — Inadmisibilitate [Regulamentul de procedură al Tribunalului, art. 76 lit. (d) și art. 84 alin. (1)] (a se vedea punctele 110 și 112)

11. Procedură jurisdicțională — Sesizarea Tribunalului în temeiul unei clauze compromisorii — Contract prin care se acordă un sprijin financiar din partea Uniunii pentru realizarea unui proiect în domeniul educației și al formării — Cerere de desemnare a unui expert în vederea justificării cheltuielilor efectuate — Respingere — Sarcina probei care îi revine reclamantului în temeiul contractului de finanțare (art. 272 TFUE; Regulamentul de procedură al Tribunalului, art. 68-70) (a se vedea punctul 137)

Obiectul

Cu titlu principal, cerere întemeiată pe articolul 272 TFUE prin care se urmărește să se constate că prima reclamantă nu este obligată să ramburseze suma pe care i‑a plătit‑o EACEA în temeiul acordului încheiat pentru realizarea proiectului „Brand & Merchandising manager for SMEs in the childrens’ product sector” și, cu titlu subsidiar, cerere întemeiată pe articolul 263 TFUE, prin care se urmărește anularea, pe de o parte, a scrisorii de preinformare a EACEA din 1 august 2014 prin care prima reclamantă era informată că trebuia să ramburseze suma de 82378,81 euro în urma auditului privind proiectul amintit și, pe de altă parte, a notei de debit nr. 3241401420, emisă de EACEA la 5 august 2014, în vederea rambursării sumei menționate

Dispozitivul

1) Respinge acțiunea.